CELEX: 62014TN0278
Language: et
Date: 2014-04-27 00:00:00
Title: Kohtuasi T-278/14: 27. aprillil 2014 esitatud hagi – Dairek Attoumi versus Siseturu Ühtlustamise Amet – Diesel (Cinturón)

4.8.2014   
            
            
               ET
            
            
               Euroopa Liidu Teataja
            
            
               C 253/34
            
         27. aprillil 2014 esitatud hagi – Dairek Attoumi versus Siseturu Ühtlustamise Amet – Diesel (Cinturón)
   (Kohtuasi T-278/14)
   2014/C 253/49
   Hagiavalduse keel: hispaania
   
      Pooled
   
   
      Hageja: Mansour Dairek Attoumi (Badalona, Hispaania) (esindajad: advokaadid E. Manresa Medina ja J. M. Manresa Medina)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Diesel SpA (Breganze, Itaalia)
   
      Nõuded
   
   Hageja palub Üldkohtul:
   
               —
            
            
               taastada toimiku olukord sellisena, nagu see oli menetluse hetkel, kui arvetega CD edastati hagejale, ning tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 18. veebruari 2014. aasta otsus asjas R 855/2012-3; teise võimalusena
            
         
               —
            
            
               taastada toimiku olukord sellisena, nagu see oli enne apellatsioonikoja otsuse tegemist, ning tühistada vaidlustatud otsus ja peatada menetlus kuni lahendi tegemiseni kohtuasjas, mille käesoleva ühenduse disainilahenduse omanik algatas rahvusvahelise kaubamärgi nr 608499 suhtes; kolmanda võimalusena
            
         
               —
            
            
               rahuldada käesolev hagi, tuvastades, et ühenduse disainilahenduse kehtetuks tunnistamise taotleja ei ole oma kaubamärgi kasutamist tõendanud, ja lükates seega kehtetuks tunnistamise taotluse sel põhjusel tagasi; neljanda võimalusena
            
         
               —
            
            
               rahuldada käesolev hagi, lükates kehtetuks tunnistamise taotluse esitatud argumente arvestades tagasi;
            
         
               —
            
            
               lisaks mõista kõik käesoleva menetluse kulud sõnaselgelt välja kostjalt ja võimalikelt menetlusse astujatelt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse disainilahendus: sõnalist osa „DIESEL” sisaldava rihma kuju – ühenduse disainilahenduse registreering nr 1044150-0003
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: Diesel SpA
   
      Kehtetuks tunnistamise taotluse põhjendus: ühenduse ja rahvusvaheline sõnamärk „DIESEL” klassidesse 3, 9, 14, 16, 18, 24 ja 25 kuuluvate kaupade jaoks
   
      Tühistamisosakonna otsus: rahuldada kehtetuks tunnistamise taotlus
   
      Apellatsioonikoja otsus: jätta kaebus rahuldamata
   
      Väited:
   
   
               —
            
            
               hagejale jäeti arvetega CD edastamata;
            
         
               —
            
            
               menetlus jäeti peatamata;
            
         
               —
            
            
               hagejale kuulub Hispaania kaubamärk nr 2585042 „S.D.D. SUPER DIESEL DAIREK”;
            
         
               —
            
            
               kehtetuks tunnistamise taotleja esitatud muud tõendid kasutamise kohta ei ole piisavad;
            
         
               —
            
            
               tähised on erinevad